[image: Et bilde som inneholder Font, Grafikk, tekst, grafisk design

Automatisk generert beskrivelse]
	Etternavn: Hovedtittel




			





 
Hei!
Gratulerer med et godt studievalg! I løpet av utdanningen vil du oppnå en svært avansert, unik og ettertraktet sykepleiekompetanse. Du kan se fram til to utfordrende og givende år med faglig og personlig vekst!

Studiestart og oppmøte

Møt opp mandag 17. august 2026 kl.09:00 Campus Bakkenteigen (Hovedinngang/Servicetorget).

Vi gjør oppmerksom på at det er obligatorisk fremmøte til studiestart. Ved fravær risikerer du å miste studieplass. Hva skal jeg gjøre hvis jeg ikke kan møte til studiestart?» 

I forkant av studiestart skal du opprette og aktivere din brukerkonto, samt godkjenne din utdanningsplan. Følg lenken for ytterligere informasjon: Dette må du gjøre som ny student.



Forkurs
11. og 12. august kl. 09:15-15:00 arrangeres det et digitalt forkurs som gir en god innføring i noen av de akademiske fagområdene. Kurset er felles for alle master- og videreutdanninger ved Fakultetet for Helse- og Sosialvitenskap. Dersom du opplever usikkerhet vedrørende litteratursøk i elektroniske databaser, det å forholde seg kritisk til forskningsfunn, skrive akademiske tekster og referere korrekt vil kursdagene komme godt til nytte. Forkurset omfatter også bruk av KI i høyere utdanning. Det er ingen påmelding. Følg lenken direkte ved oppstart av kursdagen. 

Join Zoom Meeting 
https://usn.zoom.us/j/63412346948?pwd=el3RPLahYQju26b27gfYbMVaIHi92R.1 
Meeting ID: 634 1234 6948 
Password: 825464 


Timeplan
Etter at du har registrert deg som ny student får du tilgang til læringsplattformen Canvas. Høstens timeplan legges ut her. Vedlagt finner du timeplanen for den første uken på skolen. Hold av dagene 20. og 21. august. Vi går en fjelltur på Skrim, overnatter på DNT Presteseter, spiser, skravler og koser oss. Vi blir raskt kjent, noe som gir en veldig god start på studiet! Selv om turen er obligatorisk og kanskje oppleves som litt skummel, blir det hyggelig - hvert år! 

Slik kan du forberede deg
Når du får tilgang til Canvas, bruk gjerne litt tid på å studere de ulike emnerommene i læringsplattformen. Her vil du finne en del informasjon om studieløpet, se studie- og emneplaner og få oversikt over anbefalt litteratur (Leganto).  Frem mot studiestart bør du friske opp kunnskapen om sirkulasjons-, respirasjons- og smertefysiologi. Du gjør det, i tillegg, lurt i å anskaffe deg og bla litt i lærebøkene våre «Anestesisykepleie» (Linqvist Leonardsen, A.C, 2026) og «Nurse Anesthesia» (Sass Elisha & Jeremy S. Heiner, 2022). 

I emnerommet 26H MAS vil du finne et diskusjonsforum «Presenter deg selv». Her skriver du så mye eller så lite du ønsker om ditt eget bakgrunn. Vi ber også om at du skriver noen tanker om dine forventninger til studieløpet. Fristen for dette settes til 16.08.



Er det annet du lurer på?
Ved spørsmål av faglig karakter, kontakt programansvarlig: Liene Stipina-Manihasa
liene.stipina-manihasa@usn.no
 tlf. 97582847

Ved spørsmål om gjennomføring av studiet og praksis, kontakt studieveileder: Margrethe Bårnes margrethe.barnes@usn.no
tlf. 31 00 99 36 

Har du behov for tilrettelegging?
På Universitetet i Sørøst-Norge har vi et inkluderende læringsmiljø. Derfor legger vi så langt det er mulig til rette for at alle med funksjonsnedsettelser og særskilte behov skal lykkes med sine studier. Ta kontakt med din studieveileder eller se vår nettside for mer informasjon om tilrettelegging og søknadsprosessen. 


Studentregistrering 
Studentregistering åpnes 1. august. Du må opprette og aktivere brukerkonto. Husk å notere brukernavn og passord. Disse vil gi deg tilgang til de elektroniske studentsystemene StudentWeb og Canvas.

StudentWeb
Universitetet i Sørøst-Norge bruker systemet StudentWeb som er et internettverktøy for behandling og presentasjon av person- og studentopplysninger. Alle som er registrerte studenter ved USN vil ha tilgang til StudentWeb, og informasjon om deg som student, semesterfaktura, eksamensoppmelding, kandidatnummer til eksamen, karakterer osv. vil ligge her. Du har kun tilgang til din egen informasjon. Du er selv ansvarlig for at personopplysninger om deg (navn, tlf.nr, postadresse, privat e-postadresse og lignende) til enhver tid er oppdatert i StudentWeb, slik at viktig informasjon fra universitetet kommer fram til deg. I tillegg må du generere semesterfaktura på ca. kr. 1000,- i StudentWeb.

Canvas
Universitetet i Sørøst-Norge har Canvas som sin læringsplattform. I Canvas vil du finne et fellesrom for studiet samt sider for hver av emnene i programplanen. Hver side vil inneholde blant annet fagstoff, praktisk informasjon, relevante nettsteder/linker av faglig interesse. Dere vil få en gjennomgang av Canvas den første dagen. Hvis du ikke kjenner til Canvas fra før av, vil du finne mer informasjon her: Canvas 1-2-3 for studenter 

Utdanningsplan
En utdanningsplan er en elektronisk kontrakt mellom deg som student og universitetet. Denne beskriver og viser hvordan ditt utdanningsløp skal være gjennom de to årene du er student hos oss. Du må selv godkjenne din utdanningsplan hvert semester, for høstsemester fra 1. august til 1. september og for vårsemesteret fra 1. desember til 1. februar. 

Når du godkjenner utdanningsplanene i StudentWeb, får du tilgang til aktuelle sider tilhørende studiets emner i Canvas.  Du blir meldt opp til undervisning og eksamen ved å godkjenne utdanningsplanen, men er selv ansvarlig for å sjekke at undervisningsmeldinger og vurderingsmeldinger er riktig i StudWeb. Vi ber om at du godkjenner din utdanningsplan før du kommer på universitetet til oppstart.

Reisevei
De aller fleste av våre studenter har en lengre reisevei til skolen. 1-1,5 timer hver vei er vanlig. Studentene pendler fra hele Telemark, Vestfold, Vestre Viken og Oslo området. Hvorvidt pendlingen blir lett eller vanskelig, kommer gjerne an på livssituasjonen for øvrig.  Barn i førskole- eller tidlig skolealder, ansvar og forpliktelser på hjemmebane og/eller lønnet arbeid ved siden av studiet bygger en totalbelastning som periodvis kan være krevende å stå i. 
Det meste av undervisningen foregår fysisk med obligatorisk krav til oppmøte. Noen få ganger i løpet av studiet arrangeres det heldigital undervisning. Det legges ikke til rette for hybrid undervisning (fysisk + digital). Det er tillatt med inntil 20 % fravær fra teoretisk undervisning. Nærvær registreres daglig ved hjelp av NOA-app.

Teoretisk undervisning
Teoriukene består av 4 til 5 dagers oppmøte på skolen. En skoledag varer som regel fra kl.  09:00 til 15:00. Dager med simulering og ferdighetstrening følger samme tidsplan, men enkelte av simuleringsdagene har oppstart kl. 08:30. 

Klinisk praksis
Praksisukene består av 4 dagers oppmøte i praksis og 1 teoridag. Det varierer hvorvidt teoridagen består av oppmøte på skolen eller selvstudie hjemme. Det er tillatt med inntil 10 % fravær i praksis. Ved fravær i praksis skal studenten følge avdelingens egne rutiner for innmelding av fravær. 

USN har samarbeidsavtaler om praksisplass ved operasjonsavdelinger i:
· Telemark (Skien, Porsgrunn, Notodden),
· Vestfold (Tønsberg, Larvik)
· Vestre Viken (Drammen, Kongsberg, Hønefoss, Bærum)
Praksisplassene i Oslo området disponeres av OsloMet og Lovisenberg diakonale høgskole. Det er derfor ikke anledning til å søke om praksisgjennomføring i Oslo. 

Du finner nyttig informasjon om kliniske studier her: https://www.usn.no/studier/praksis/praksis-ved-fakultetet-for-helse-og-sosialvitenskap/ 

Masteroppgave
Arbeid med masteroppgaven påbegynnes i 3. semester (prosjektskisse og prosjektplan). Skrivearbeidet av selve masteroppgaven gjennomføres i 4. semester. Flesteparten av studentene står i 50-75 % lønnet arbeid ved siden av det å skrive. Også dette kan by på utfordringer for den enkelte, dersom «livet» ikke organiseres deretter. 
Masteroppgaven skrives i grupper på inntil 2 studenter. Det arrangeres 3 masterseminarer av 1 dags varighet i løpet av 4. semester. Det er obligatorisk fysisk oppmøte på samtlige seminarer. Studiet avsluttes med en masterkonferanse der avhandlingene legges fram (presentasjoner på omtrent 25-30 min. per gruppe).

Studieoversikt
Vedlagt finner du studieoversikten for studieprogrammet. Denne gir deg en god oversikt for totalbelastningen i studieforløpet. Håper informasjonen over oppleves som nyttig, når du skal ta en god avgjørelse for deg, i din livssituasjon.

Oppmøte til studiestart
Dersom du antar at fulltidstudier, med oppmøtekrav til teoretisk undervisning og klinisk praksis, lar seg vanskelig å kombinere med hverdagen akkurat nå, takk gjerne «nei» til plassen, slik at en annen får anledning til å takke «ja». I så fall er du hjertelig velkommen som student ved en senere anledning.

Har du takket «Ja!» og har intensjon om å møte opp til studiestart, ser vi frem til å bli kjent med nettopp deg! Her har du mye spennende læring i vente! 
Huskeliste

01.08. Det åpnes for semesterregistrering og generering av faktura for semesteravgift, i Studentweb

11.08 - 12.08. Forkurs

16.08. Frist for å presentere deg selv i Canvas

17.08. Studiestart

20.08 - 21.08. Klassetur





 
 



[image: ]





	___
II
	
	



	
	
	___
3



image1.png




image2.png
Velkommen til studentlivet pa USN

Kort vei til foreleser

Apen dor inn til foreleseren gjer at du
leerer bedre og blir en mer engasjert
student.

Nye laeringsmetoder
Vi hjelper deg & lykkes med studiene
gjennom praktiske laeremetoder.

Mindre er bedre
Litt mindre campuser og litt mindre
klasser gir litt lavere skuldre.

Klar for arbeidslivet
Vi forbereder deg pé arbeidslivet og

hjelper deg ut i jobb gjennom praksis,
mentor-ordninger og internship.

